Greek petition from Dryton’s daughters
Material: papyrus
Place: unbekannt
Categories: Eingabe
die Töchter Drytons an den Epistrategen und Strategen Phommus
Streit um Land
Hinweis auf ihren schwachen Status als Frauen
Φομμοῦτι συνγενεῖ καὶ ἐπιστρατήιγωι  καὶ στρατηιγῶι 
τῆς Θηβαίδος,
παρὰ Ἀπολλωνίας τῆς καὶ Σενμούθεως καὶ Ἀφροδισίας
τῆς καὶ Ταχράτιος ἀμφοτέρων Δρύτωνος  θυγατέρων
κατ[οι]κουσῶν ἐν Παθύρει.  Ὑπάρχοντος ἡμῖν τε καὶ ταῖς
ἑαυτῶν ἀδελφαῖς Ἀριστοῖ τῆι καὶ Σενμώνθει καὶ Νικαρίωι
τῆι [καὶ] Θερμούθει καὶ Ἀπολλωνίαι νεωτέραι τῆι καὶ Σενπελαίαι,
μέρ[ους] ἡμίσους τῶν πατρικῶν ἐγγαίων ὄντων δ ἔν τε τῶι
Περ[ι]θήβας καὶ Παθυρίτηι, ὁμοίως δὲ καὶ τῶν οἰκετικῶν σω
μάτ[ων], ἐν οἷς καὶ ἐπὶ τοῦ Κόχλακος τῆς Ἀραβίας  τοῦ δηλου
μένο[υ] Παθυρίτου νομοῦ μέρους  ἀπὸ ἐδάφους ἀμπελῶνος
ἀρουρῶν β  ἢ ὅσαν ἂν ἦι ἐπὶ τὸ πλεῖον καὶ τοῦ ἀπὸ ἀπηλιώτου
αὐτοῦ παραδείσου καὶ φρεάτων καὶ ἐποκίων καὶ ληνῶνος
καὶ γῆς χέρσου καὶ ἄλλης γῆς ἐκτὸς φολογίας καὶ τῶν συνκυ
ρόντων πάντων ὧν κεκράτηκεν ὁ πατὴρ ἡμῶν
ἐφʼ ὅσον [π]εριῆι χρόνον, ἡμῶν δὲ μετὰ τὴν ἐκείνου
[τελευτὴν] τῶν λοι[πῶν κρατουσῶν], Ἀρίστω[ν Ἀ]θηνοδότου
τῶν ἀ[πὸ] Διὸς πόλεως τ[ῆς με]γάλης βιαιότερον
ἐμβατεύσ[α]ς εἰς τὸ δη[λούμενο]ν ἔδαφος τοῦ ἀμπελῶνος
καὶ εἰς τὰ συνκύροντα [τ]ούτωι ἐν τοῖς τῆς ἀμειξίας [κ]αιροῖς,
ἀντιποιεῖται ἀδίκως τοῦ ἐπιβάλλοντος ἡμῖν μέρους 
καὶ μέρος τι καταπεφύτευκεν ἀμπέλωι, κατεγνωκὼς
τῶι γυναῖκας ἡμᾶς εἶναι καὶ ἑτέρωι τόπωι κατοικούσας
μὴ εὐχερῶς δύνασθαι ἐπιβαλεῖν ἐπὶ τὴν σημαινομένην
κτῆσιν.  Διὸ καταπεφευγυῖαι ἐπὶ σὲ, ἀξιοῦμεν, ἐὰν φαίνηται, μετα
πεμψάμενον αὐτὸν ἐπισκέψασθαι καὶ ἐὰν ἦι α γράφομεν ἐπαναγ
κάσαι ἐκστῆναι τοῦ διασαφουμένου ἡμῖν μέρους  τοῦ ἐδάφους τοῦ ἀμπε
λῶνος καὶ τῶν ἐν αὐτῶι πεφυτευμένων καὶ τῶν προσκυρόντων τόπων
καὶ ἐκτεῖ[σ]αι ἃ ἀπενήνεκται ἐξ αὐτῶν γενήματα, περὶ δὲ ἧς
πεπόη[τα]ι βίας, διαλαβεῖν μισοπονήρως, ἵν’ ὦμεν ἀντειλημναι.
εὐτύχει